proxectonos/corpus_dominio_legal_administrativo_tmp huggingface dataset:
DECRETO 289/2004, do 2 de decembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de mellora do trazado da estrada provincial 2904 Coristanco a Santa Comba, punto quilométrico 8,825 ao punto quilométrico 17,600 (concellos de Coristanco e Santa Comba).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 17/12/2004

A Deputación Provincial da Coruña en sesión celebrada o día vinte e oito de maio de dous mil catro, aprobou o proxecto de mellora do trazado da estrada provincial 2904 Coristanco a Santa Comba, punto quilométrico 8,825 ao punto quilométrico 17,600 e, na sesión do dezasete de setembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día oito de novembro de dos mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria para evitar o altísimo risco de accidentes con perigo para a vida humana, debido á existencia de curvas perigosas con pequeno raio, edificacións e vivendas pegadas á estrada, o estado do firme da estrada, o largo da calzada de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dous de decembro de dous mil catro,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente admi
nistrativo instruído para o efecto e necesarios para a execución das obras do proxecto de mellora do trazado da estrada provincial 2904 Coristanco a Santa Comba, punto quilométrico 8,825 ao punto quilométrico 17,600 debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dous de decembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CORRECCIÓN de erros.-Resolución do 2 de decembro de 2004, da Inspección Xeral de Servizos, pola que se convocan 14 bolsas de colaboración para a realización de tarefas de estudo e análise relacionadas coa reforma administrativa no ano 2005.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 17/12/2004

Advertida a omisión do anexo correspondente á devandita resolución, publicada no DOG número 242, páxina 17.272, cómpre a súa publicación a seguir:
ORDE do 1 de decembro de 2004 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/2004

A Orde do 26 de novembro de 1993 (DOG do 23 de decembro), no seu artigo 2, establece que se lles validará o curso de especialidade en lingua galega aos licenciados en filoloxía e aos diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Conceder a validación do curso de especialidade en lingua galega ás persoas que se relacionan a
seguir, por reuniren os requisitos establecidos no artigo 2 da Orde do 26 de novembro de 1993:
Orlando Molares Molares (36057303).
Mª José Vidal Dopazo (33297693).
Lucía Durán Paredes (78739708).
Artigo 2º
A Consellería de Educación e Ordenación Universitaria expediralles os correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 1 de decembro de 2004.
Celso Currás Fernández
Conselleiro de Educación e Ordenación Universitaria
ORDE do 15 de decembro de 2004 pola que se resolve a convocatoria de axudas ao estudo de carácter especial, durante o curso académico 2004-2005, para estudantes non universitarios matriculados en centros de ensino da Comunidade Autónoma de Galicia sostidos con fondos públicos, como medida para facer fronte ás consecuencias do accidente do buque Prestige.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/2004

Por Orde do 11 de outubro de 2004 (DOG do 15 de outubro) a Consellería de Educación e Ordenación Universitaria convocou axudas ao estudo de carácter especial, durante o curso académico 2004-2005, para estudantes non universitarios matriculados en centros de ensino da Comunidade Autónoma de Galicia sostidos con fondos públicos, como medida para facer fronte ás consecuencias do accidente do buque Prestige.
Vistas as propostas elevadas polas comisións provinciais nomeadas para o efecto e de conformidade co previsto na base novena da convocatoria de referencia,
RESOLVO:
1. Conceder con cargo á partida orzamentaria 07.01.323A.480.0 dos orzamentos da Consellería de Educación e Ordenación Universitaria para o presente ano as axudas que, cos datos identificativos dos seus beneficiarios e as súas respectivas contías económicas, se recollen nas correspondentes listaxes expostas, a partir do día seguinte ao da publicación desta orde no DOG, nos taboleiros de anuncios dos servizos centrais e delegacións provinciais da Consellería de Educación e Ordenación Universitaria.
2. Denegar as axudas solicitadas, que, con especificación das causas da súa denegación, se relaciónan nas correspondentes listaxes expostas, a partir do día seguinte ao da publicación desta orde no DOG, nos taboleiros de anuncios dos servizos centrais e delegacións provinciais da Consellería de Educación e Ordenación Universitaria.
3. Autorízase a Secretaría Xeral da Consellería de Educación e Ordenación Universitaria para ditar as instruccións necesarias para a aplicación e desenvolvemento desta orde.
4. Contra esta orde, que resolve a convocatoria das axudas ao estudo de carácter especial, durante o curso académico 2004-2005, para estudantes non universitarios matriculados en centros de ensino da Comunidade Autónoma de Galicia sostidos con fondos públicos, como medida para facer fronte ás consecuencias do accidente do buque Prestige, poderán potestativamente os interesados interponer recurso de reposición ante o conselleiro de Educación e Ordenación Universitaria, no prazo dun mes contado a partir do día seguinte ao da súa publicación no DOG, ou ben directamente interpoñer recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 15 de decembro de 2004.
Celso Currás Fernandez
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Decreto 250/2004, do 29 de outubro, polo que se dispón que cese María Pilar del Mar Pérez Marsó como directora xeral de Formación Profesional e Ensinanzas Especiais.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/12/2004

Advertido erro no citado decreto, publicado no DOG número 212, do 30 de outubro de 2004, cómpre facer as oportunas correccións:
Na páxina 14.764, columna dereita, onde di: «Que cese, por pase a outro destino, María Pilar del Mar Pérez Marsó como directora xeral de Formación Profesional e Ensinanzas Especiais»; debe dicir: «Que cese María Pilar del Mar Pérez Marsó como directora xeral de Formación Profesional e Ensinanzas Especiais, agradecéndolle os servizos prestados».
ORDE do 2 de decembro de 2004 pola que se incrementa o crédito orzamentario previsto na Orde do 19 de decembro de 2003 pola que se convocan axudas á paralización definitiva de buques pesqueiros.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/12/2004

A Orde do 19 de decembro de 2003 estableceu a convocatoria con cargo ao exercicio 2004 de axudas para a paralización definitiva de buques pesqueiros, que se tramitou como anticipo de gasto con base nunha previsión de solicitudes.
Agora é posible incrementar o dito crédito, para atender as subvencións solicitadas e que xa é posible resolver, ao cumprir os requisitos establecidos no artigo 9 e disposición transitoria da dita orde.
Para tal efecto, esta consellería
DISPÓN:
Artigo único.-Incremento de crédito.
Increméntase o crédito orzamentario previsto no artigo 2 da Orde do 19 de decembro de 2003, pola que se convocan axudas á paralización definitiva de buques pesqueiros (DOG do 30 de decembro), con cargo á aplicación orzamentaria 12.03.614B.770.1 na cantidade de 3.979.312,53 euros, que sumados aos 2.963.088 euros previstos inicialmente, totalizan 6.942.400,53 euros, permanecendo invariables o resto de condicións previstas na dita orde e sen que se abra un novo prazo de presentación de solicitudes.
Santiago de Compostela, 2 de decembro de 2004.
Enrique César López Veiga
Conselleiro de Pesca e Asuntos Marítimos
DECRETO 268/2004, do 7 de outubro, polo que se dispón a substitución dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/11/2004

De conformidade co disposto nos artigos 4 e 5 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei e no artigo 16.1º c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Unión Xeral de Traballadores de Galicia (UGT), por proposta do conselleiro de Educación e Ordenación Universitaria, e logo da deliberación do Consello da Xunta de Galicia, na súa reunión do sete de outubro de dous mil catro,
DISPOÑO:
Artigo 1º.-Que cese como membro do Consello Escolar de Galicia, en representación dos profesores do ensino público dos niveis educativos correspondentes ao ámbito do ensino non universitario de Galicia proposto pola central sindical Unión Xeral de Traballadores de Galicia (UGT), Jesús Otero Calvo.
Artigo 2º.-Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos profesores do ensino público dos niveis educativos correspondentes ao ámbito do ensino non universitario de Galicia proposto pola central sindical Unión Xeral de Traballadores de Galicia (UGT), a José Rábade Arias.
Artigo 3º.-O mandato do novo membro será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, sete de outubro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 273/2004, do 23 de novembro, polo que se acorda encargar do despacho de asuntos da Consellería de Sanidade, durante a ausencia do seu titular, ao conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 26/11/2004

Con motivo da viaxe do conselleiro de Sanidade a Hispanoamérica é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 26 de novembro ata o día 1 de decembro, ao conselleiro da Presidencia, Relacións Institucionais e Administración Pública.
Santiago de Compostela, vinte e tres de novembro de dous mil catro.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 272/2004, do 25 de novembro, polo que se nomea director xeral de Relacións Laborais da Consellería de Asuntos Sociais, Emprego e Relacións Laborais a Antonio de la Hera Roldán.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 26/11/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e cinco de novembro de dous mil catro,
DISPOÑO:
Nomear a Antonio de la Hera Roldán, director xeral de Relacións Laborais da Consellería de Asuntos Sociais, Emprego e Relacións Laborais.
Santiago de Compostela, vinte e cinco de novembro de dous mil catro.
Manuel Fraga Iribarne
Presidente
Belén Prado Sanjurjo
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 30 de setembro de 2004 sobre avaliación, promoción e titulación na educación secundaria obrigatoria como consecuencia do disposto no Real decreto 1318/2004, do 28 de maio.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 17/11/2004

Advertido erro na Orde do 30 de setembro de 2004, publicada no DOG nº 206, do venres 22 de outubro de 2004, cómpre facer a seguinte corrección:
Na páxina 14.377, onde di:
4º con tres ou máis materias non superadas, deste curso ou dos anteriores, ou dúas non superadas que sexan matemáticas e lingua castelá, matemáticas e lingua galega ou lingua castelá e lingua galega, deste curso ou dos anteriores, sen estar repetindo curso
Repetición de 4º
Debe dicir:
4º con tres ou máis materias non superadas, deste curso ou dos anteriores, ou dúas non superadas que sexan matemáticas e lingua castelá, matemáticas e lingua galega ou lingua castelá e lingua galega, deste curso ou dos anteriores, sen estar repetindo curso
Repetición de 4º ou incorporación a un PDC dun ano, se o alumno ten 17
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 271/2004, do 25 de novembro, polo que se dispón que cese José Vázquez Portomeñe como director xeral de Relacións Laborais da Consellería de Asuntos Sociais, Emprego e Relacións Laborais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 26/11/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e cinco de novembro de dous mil catro,
DISPOÑO:
Que cese por petición propia, José Vázquez Portomeñe como director xeral de Relacións Laborais da Consellería de Asuntos Sociais, Emprego e Relacións Laborais, agradecéndolle os servizos prestados.
Santiago de Compostela, vinte e cinco de novembro de dous mil catro.
Manuel Fraga Iribarne
Presidente
Belén Prado Sanjurjo
Conselleira de Asuntos Sociais, Emprego
e Relacións Laborais
ORDE do 12 de novembro de 2004 pola que se modifica o prazo de entrada en vigor da Orde do 5 de novembro de 2004, pola que se regula o control da descarga e transporte dos produtos pesqueiros frescos e os da acuicultura ata a fase de primeira venda.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 16/11/2004

A Orde do 5 de novembro de 2004 pola que se regula o control de descarga e transporte dos produtos pesqueiros frescos e os da acuicultura ata a fase de primeira venda (Diario Oficial de Galicia nº 221, do 12 de novembro pasado), regula no ámbito territorial da comunidade autónoma a descarga e transporte dos produtos pesqueiros frescos ata a primeria venda en lonxa ou centro de venda autorizado, e o transporte de moluscos bivalvos vivos desde a zona de produción ata un centro de expedición ou de depuración, unha zona de reinstalación, ou un establecemento de transformación. Na mesma establécense os formularios que deberán acompañar o proceso e dado que, o prazo establecido nesta orde é insuficiente para adaptalo ás circunstancias do sector, é polo que,
DISPOÑO:
Artigo único.
Modifícase a disposición derradeira segunda da Orde do 5 de novembro de 2004, pola que se regula o control da descarga e transporte dos produtos pesqueiros frescos e os da acuicultura ata a fase de primeira venda, que quedan como segue:
A presente orde entrará en vigor aos trinta días da súa publicación no Diario Oficial de Galicia.
Santiago de Compostela, 12 de novembro de 2004.
Enrique César López Veiga
Conselleiro de Pesca e Asuntos Marítimos
ORDE do 27 de outubro de 2004 pola que se fixan os prezos de venda ao público de diversas publicacións desta consellería.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/11/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitir o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería, que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 27 de outubro de 2004.
Jesús Pérez Varela
Conselleiro de Cultura, Comunicación Social
e Turismo
ANEXO
-Rocha forte. El castillo y su historia: 20 A.
-II Exposición de Pintores Galegos Concello de Vedra: 6 A.
-Fíbulas galaico-romanas do Castro de Viladonga: 6 A.
-VI Festival Internacional de Música de Galicia: 15 A.
-A peregrinación de Santiago en Haití: 30 A.
-Catálogo del Archivo de Música de la Catedral de Ourense: 38 A.
-Campo de estrelas. Manuel Ruibal: 15 A.
-Masculino e feminino nos nomes de profesións: 6 A.
-Padrón, Iria y las tradiciones jacobeas: 18 A.
-Los Años Santos compostelanos del siglo XIX: crónica de un renacimiento: 12 A.
-D. Nuno Alvares Pereira, Cavaleiro e Santo, Peregrino a Santiago (1365-1431): 22 A.
-Turismo rural en Galicia, contribuciones al desarrollo sostenible: 14 A.
-Clubs de lectura: 5 A.
-Xornadas sobre Luís Seoane: 16 A.
-Pilar Iglesias. As cousas da cotiandade: 6 A.
-Concha Lagoa. Venus: 6 A.
-Acisclo Manzano. As portas da luz: 12 A.
-A doazón de Manuel Santiago Blanco e Carolina González Abad: 14 A.
-Xulián Magariños: 6 A.
-Batís Campillo. O camiño dos soños: 12 A.
-ARTVG: 12 A.
ORDE de 9 de novembro de 2004 pola que se amplía o prazo de xustificación dos investimentos correspondentes á anualidade 2004 previsto na Orde do 30 de setembro de 2004 de accións sectoriais de promoción da calidade na comercialización de produtos silvícolas.
CONSELLERÍA DE MEDIO AMBIENTE — III. OUTRAS DISPOSICIÓNS — 18/11/2004

A Orde do 30 de setembro de 2004 de accións sectoriais de promoción da calidade na comercialización de produtos silvícolas foi publicada o 7 de outubro de 2004, establecéndose no artigo 3 un prazo de presentación de solicitudes de 40 días naturais que finaliza o día 16 de novembro.
No artigo 7 establécese o prazo de xustificación da anualidade 2004 o 20 de novembro de 2004.
Dado o tempo insuficiente para o estudo das solicitudes e a tramitación das resolucións das axudas.
DISPOÑO:
Artículo único.-Amplíase o prazo de xustificación da anualidade 2004, previsto no artigo 7, punto 1º, ata o 11 de decembro de 2004.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de novembro de 2004.
José Manuel Barreiro Fernández
Conselleiro de Medio Ambiente
ORDE do 8 de novembro de 2004 pola que se modifican os terreos en que se prohibe o exercicio da caza, sinalados na Orde do 21 de xuño de 2004, pola que se determinan as épocas hábiles de caza durante a tempada 2004-2005.
CONSELLERÍA DE MEDIO AMBIENTE — III. OUTRAS DISPOSICIÓNS — 18/11/2004

No artigo 19.1º x) da Orde do 21 de xuño de 2004 pola que se determinan as épocas hábiles de caza durante a tempada 2004-2005, establécense os terreos en que se prohibe o exercicio da caza na provincia da Coruña, en particular dise: « ...x) Queda prohibido o exercicio de toda clase de caza nos terreos das parroquias de Colúns e Arcos, do concello de Mazaricos... ».
A Sociedade de Caza e Pesca O Halcón, do concello de Mazaricos, solicita que se levante a veda disposta no artigo 19.1º x) da Orde do 21 de xuño de 2004, nas parroquias de Colúns e Arcos, nos terreos pertencentes ao Tecor C-10.095 O Halcón do concello de Mazaricos, ao finalizar na vía administrativa o expediente de segregación do seu Tecor, e non haber motivo xa para a dita veda, a excepción dos montes veciñais en man común segregados Xián, Furiño, Gándara, Reviratorta e Reboredo.
Vistos os acordos tomados na reunión do Comité Provincial de Caza con data do 14 de setembro de 2004, polo que se dá o visto e prace a proposta de levantar a veda, coa excepción dos montes veciñais en man común arriba citados, e consonte as atribucións que me confire a Lei 1/1983, do 22 de febreiro, reguladora da Xunta e do seu presidente,
RESOLVO:
Artigo único.-Modifícase o artigo 19.1º x) que figura na Orde do 21 de xullo de 2004 pola que se determinan as épocas hábiles de caza durante a tempada 2004-2005, que quedará redactado como segue: «Queda prohibido o exercicio de toda clase
de caza nos montes veciñais en man común Xián, Furiño, Gándara, Reviratorta e Reboredo, das parroquias de Colúns (San Salvador) e Arcos (Santiago), do concello de Mazaricos».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de novembro de 2004.
José Manuel Barreiro Fernández
Conselleiro de Medio Ambiente
RESOLUCIÓN do 8 de novembro de 2004 pola que se convoca un seminario sobre documentación e seguro de vehículos estranxeiros.
ACADEMIA GALEGA DE SEGURIDADE — III. OUTRAS DISPOSICIÓNS — 17/11/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun seminario sobre documentación e seguro de vehículos estranxeiros, que se deberán desenvolver conforme as seguintes bases:
Obxectivos.
-A circulación de vehículos estranxeiros en España.
* Documentación que deben levar.
* Coñecemento de se están ou non asegurados.
* Validez da Carta Verde.
-As fraudes e as falsificacións no tráfico de vehículos.
-Nomenclatura das placas de vehículos estranxeiros.
-Fraudes máis frecuentes.
-Permanencia dun vehículo estranxeiro en España e o seu correspondente aseguramento.
-Posición da DXT.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste seminario é de 250.
Solicitudes.
1. O persoal que desexe participar neste seminario deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de decembro ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O seminario desenvolverase o día 14 de decembro en xornada de mañá (das 9.45 ás 14.00 h).
Relación de admitidos.
A relación de admitidos publicarase o 13 de decembro, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
O seminario desenvolverase na sede da Academia Galega de Seguridade.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 8 de novembro de 2004.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 262/2004, do 4 de novembro, polo que se resolve o expediente de deslindamento entre os termos municipais dos concellos de Neda e San Sadurniño.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/11/2004

O Concello de Neda, con data 1 de decembro de 1998, remite á Consellería de Xustiza, Interior e Relacións Laborais, acordo plenario de 10 de novembro dese mesmo ano, co obxecto de iniciar o expediente de deslindamento co concello de San Sadurniño, debido á falta de conformidade para redactar actas de deslinde conxuntamente, no tramo comprendido entre os marcos 4 e 6 (M3T).
Tramitado o dito expediente de acordo co procedemento establecido na Lei 5/1997, de 22 de xullo, de Administración local de Galicia e no Real decreto 1690/1986, do 11 de xullo, Regulamento de poboación e demarcación territorial das entidades locais, o Instituto Xeográfico Nacional emitiu informe do 17 de xuño de 2003, no que propón como liña límite xurisdicional definitiva entre os termos municipais de Neda e San Sadurniño a que aparece representada nas planimetrías a escala 1:25.000 e na cartografía do Instituto Xeográfico Nacional, e cuxos datos se recollen no caderno de campo de setembro de 1941, manifestando a desconformidade ao dito informe o Concello de Neda, dentro do prazo concedido aos concellos para presentar alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflitos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial, da Comisión Galega de Delimitación Territorial e logo do ditame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co ditame do Consello Consultivo de Galicia e logo de deliberación do Consello da Xunta de Galicia, na súa reunión do día catro de novembro de dous mil catro,
DISPOÑO:
Primeiro.-Resolver a cuestión suscitada entre os concellos de Neda e San Sadurniño sobre o deslinde dos seus termos municipais, no sentido de considerar válida e vixente a liña límite xurisdicional representada nas planimetrías a escala 1:25.000 e na cartografía do Instituto Xeográfico Nacional (cuxos datos se recollen no caderno de campo de setembro de 1941) e que figura como anexo deste decreto.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Contra esta resolución, que esgota a vía administrativa, poderase interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución, sen prexuízo do disposto no artigo 44 da Lei 29/1998, de 13 de xullo, reguladora da xurisdición contencioso-administrativa, ou calquera outro recurso que coiden oportuno.
Santiago de Compostela, catro de novembro de dous mil catro.
Manuel Fraga Iribarne
Presidente
Xesús Carlos Palmou Lorenzo
Conselleiro de Xustiza, Interior e Administración Local
CORRECCIÓN de erros.-Orde do 21 de outubro de 2004 pola que se conceden os premios para o fomento da recollida de pilas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 17/11/2004

Advertido erro na Orde do 21 de outubro de 2004, publicada no DOG número 211, do venres 29 de outubro de 2004, é necesario facer a seguinte corrección:
Na páxina nº 14.718, na relación de centros educativos premiados na categoría C, ondi di:
1º premio
3.000 euros
Colexio La Inmaculada
Ponteareas
2º premio
2.500 euros
CEIP O Piñeiriño
Vilagarcía de Arousa
3º premio
2.000 euros
CEIP Escultor Acuña
Vigo
4º premio
1.500 euros
CEIP Seis do Nadal
Vigo
5º premio
1.000 euros
Colexio Divina Pastora-MM Franciscanas
Ourense
6º premio
500 euros
IES A Sangriña
A Guarda
Debe dicir:
1º premio
3.000 euros
Colexio La Inmaculada
Ponteareas
2º premio
2.500 euros
CEIP O Piñeiriño
Vilagarcía de Arousa
3º premio
2.000 euros
CEIP Escultor Acuña
Vigo
4º premio
1.500 euros
CEIP Seis do Nadal
Vigo
5º premio
1.000 euros
IES nº 1 de Pontedeume
Pontedeume
6º premio
500 euros
Colexio Divina Pastora-MM Franciscanas
Ourense
CORRECCIÓN de erros.-Resolución do 25 outubro de 2004 pola que se adxudican as bolsas para persoal auxiliar de investigación (técnicos especialistas de FP-2) convocadas pola Orde do 23 de xullo de 2004 (Diario Oficial de Galicia, do 4 de agosto).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 17/11/2004

Advertidos erros na devandita resolución publicada no Diario Oficial de Galicia nº 213, do martes, día 2 de novembro de 2004, cómpre facer as seguintes correccións:
Na páxina 14.794, onde di: «DR. E. CASTRO», debe dicir: «DR. E. CASO PELÁEZ».
Na páxina 14.796, para a praza asignada á María Dolores Torres González, onde di:
BENEFICIARIO
NIF
RAMA/ESPECIALIDADE
RESPONSABLE DO BOLSEIRO
DEPARTAMENTO
CENTRO/ORGANISMO
PRAZA CONCEDIDA
TORRES GONZÁLEZ, MARÍA DOLORES
52935341-J
INDUSTRIAS ALIMENTARIAS/
INDUSTRIAS ALIMENTARIAS
FRANCISCO CHENLO ROMERO
ENXEÑARÍA QUÍMICA
ESCOLA TÉCNICA SUPERIOR DE ENXEÑARÍA/USC
P-027
debe dicir:
BENEFICIARIO
NIF
RAMA/ESPECIALIDADE
RESPONSABLE DO BOLSEIRO
DEPARTAMENTO
CENTRO/ORGANISMO
PRAZA CONCEDIDA
TORRES GONZÁLEZ, MARÍA DOLORES
52935341-J
INDUSTRIAS ALIMENTARIAS/
INDUSTRIAS ALIMENTARIAS
EDUARDO YUS RESPALDIZA
INSTITUTO DE INVESTIGACIÓN E ANÁLISES ALIMENTARIAS
INSTITUTO DE INVESTIGACIÓN E ANÁLISES ALIMENTARIAS
P-044
CONSELLERÍA DE CULTURA, COMUNICACIÓN SOCIAL
E TURISMO
ORDE do 25 de outubro de 2004 pola que se lle autoriza a ampliación de tres unidades de educación infantil ao centro privado Compañía de María de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/2004

Examinado o expediente presentado polo centro privado Compañía de María de Vigo (Pontevedra), no que solicita a ampliación de tres unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real
decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de marzo), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación de tres unidades de educación infantil ao centro privado Compañía de María de Vigo (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 25 de outubro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Ecuador, 35.
Denominación: centro privado Compañía de María.
Titular: Compañía de María.
Código do centro: 36010976.
Nivel: educación infantil.
Unidades de que constaba: 6.
Unidades novas autorizadas: 3.
Composición resultante:
a) Centro de educación infantil: 9 unidades.
b) Centro de educación primaria: 18 unidades.
c) Centro de educación secundaria:
12 unidades de educación secundaria obrigatoria.
8 unidades de bacharelato das modalidades de ciencias da natureza e da saúde e a de humanidades e ciencias sociais.
ORDE do 20 de outubro de 2004 pola que se lle autoriza a ampliación de tres unidades de educación infantil e cinco unidades de educación primaria ao centro privado Santiago Apóstol de Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/2004

Examinado o expediente presentado polo centro privado Santiago Apóstol de Ponteareas (Pontevedra), no que solicita a ampliación de tres unidades de educación infantil e cinco unidades de educación primaria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo, a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil e educación primaria.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación de tres unidades de educación infantil e cinco unidades de educación primaria ao centro privado Santiago Apóstol de Ponteareas (Pontevedra), segundo os datos que se relacionan no anexo desta orde, facendo constar que,
para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 20 de outubro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Ponteareas.
Localidade: Ponteareas.
Enderezo: avda. Castelao, nº 45.
Denominación: centro privado Santiago Apóstol.
Titular: Benigno Domingo Bastardo.
Código do centro: 36007515.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
RESOLUCIÓN do 2 de novembro de 2004 pola que se fan públicas as axudas concedidas ao abeiro da Orde do 26 de febreiro de 2004 pola que se aproban as bases reguladoras da concesión de subvencións para a consolidación e fortalecemento de organizacións non gobernamentais de cooperación para o desenvolvemento con domicilio social en Galicia e pola que se convocan as correspondentes ao ano 2004.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 17/11/2004

O artigo 5º da Orde do 26 de febreiro de 2004 pola que se aproban as bases reguladoras da concesión de subvencións para a consolidación e fortalecemento de organizacións non gobernamentais de cooperación para o desenvolvemento con domicilio social en Galicia e pola que se convocan as correspondentes ao ano 2004, dispón que unha vez
ultimada a concesión de axudas, publicarase no Diario Oficial de Galicia a relación das concedidas con indicación da entidade beneficiaria, contía e finalidade.
Na súa virtude,
RESOLVO:
Publicar no Diario Oficial de Galicia as axudas concedidas por resolución desta secretaría xeral para a execución de actividades de consolidación e fortalecemento de organizacións non gobernamentais
de cooperación para o desenvolvemento con domicilio social en Galicia, por un importe global de cento trinta e nove mil novecentos vinte euros (139.920 euros), nas contías, beneficiarios e aplicación orzamentaria que se relaciona no anexo desta resolución.
Santiago de Compostela, 2 de novembro de 2004.
P.D. (Orde 26-2-2004)
Jesús Gamallo Aller
Secretario xeral de Relacións coa Unión Europea
e Cooperación Exterior
ANEXO
Aplicación orzamentaria: 04.03.213B.480.1
Expte.
Entidade
Denominación
Subvención
Distribución financeira
beneficiaria
proxecto
concedida
Anualidade
2004
Anualidade
2005
Anualidade
2006
01/2004
Ecos do Sur
Mantemento dos servizos básicos da ONGD
10.000
4.000
3.000
3.000
02/2004
Seminario Galego de Educación para a Paz
Consolidación do Seminario Galego de Educación para a Paz
10.000
4.000
3.000
3.000
04/2004
Fundación CUME para el Desarrollo de Culturas y Pueblos
Fortalecemento institucional para a cooperación ao desenvolvemento
25.000
10.000
7.500
7.500
06/2004
A.C. Cooperación e Desenvolvemento A Cova da Terra
Centro de documentación, información e formación sobre cooperación ao desenvolvemento
24.950
9.980
7.485
7.485
07/2004
Implicadas/os no Desenvolvemento (IND)
Proxecto CRISOL (Centro de recursos para a solidariedade)
25.000
10.000
7.500
7.500
08/2004
FUNDAI (Fomento e Unificación de Axudas á Infancia)
Expansión e afianzamento noutras provincias
3.000
1.200
900
900
09/2004
Asociación Amigos da Terra Galicia-Xuventude
Fortalecemento da cooperación de Amigos da Terra
15.000
6.000
4.500
4.500
10/2004
Acción Social Néboa
Proxecto SEMENTE
12.000
4.800
3.600
3.600
11/2004
Solidaridade Internacional de Galicia
Fortalecemento da estrutura e formación dos voluntarios de Solidariedade Internacional. Potenciación comercio xusto
14.970
5.988
4.491
4.491
TOTAL
139.920
55.968
41.976
41.976
ORDE do 28 de outubro de 2004 pola que se declara a alienabilidade dun predio da Comunidade Autónoma de Galicia pertencente ao fondo de terras da zona de concentración parcelaria de Santiago de Novefontes (número 270) (Touro-A Coruña).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 26/11/2004

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data do 3 de abril de 2002, o Concello de Touro solicitou a cesión gratuíta en propiedade do predio nº 270 da zona de concentración parcelaria de Santiago de Novefontes (Touro-A Coruña) que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Santiago de Novefontes (Touro) do 14-11-2001, pola que pasaran á titularidade da Comunidade Autónoma de Galicia as terras sobrantes da antedita zona de concentración, entre a que se encontran o predio nº 270.
Unha vez obtida a inscrición no correspondente Rexistro da Propiedade do citado ben inmoble, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico destes bens patrimoniais.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe:
-Predio nº 270 da zona de concentración parcelaria de Santiago de Novefontes, concello de Touro, terreo dedicado a labrantío e monte no sitio de Campanario que ten unha superficie de 1.655 m, que estrema: norte, Luis Couto Otero (268); sur, camiño; leste, camiño e oeste, camiño que separa da Igrexa Católica (271). Inscrito no Rexistro da Propiedade de Arzúa no tomo 649, libro 92, folio 184, predio nº 18038.
Santiago de Compostela, 28 de outubro de 2004.
José Antonio Santiso Miramontes
Conselleiro de Política Agroalimentaria
e Desenvolvemento Rural
RESOLUCIÓN do 26 de novembro de 2004 pola que se ordena a publicación do acordo do Consello da Xunta de Galicia do 25 de novembro de 2004, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/11/2004

As actuais necesidades, derivadas do axeitado desenvolvemento das actividades nos centros educativos dependentes da Consellería de Educación e Ordenación Universitaria, fan necesaria a modificación da súa actual relación de postos de traballo.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 25 de novembro de 2004, adoptou o seguinte acordo:
Primeiro.-Modificar a vixente relación de postos de traballo da Consellería de Educación e Ordenación Universitaria, nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 25 de novembro de 2004, relativo á modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de novembro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 10 de novembro de 2004 pola que se aproban os novos estatutos da Fundación de Estudios e Análises (Fesan) e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/11/2004

Analizado o expediente de referencia, promovido pola Fundación de Estudios e Análises (Fesan), domiciliada en Santiago de Compostela (A Coruña).
Resultando que a Consellería da Presidencia e Administración Pública por Orde do 27 de maio de 1997, (DOG da mesma data), clasificou como benéfico-docente á Fundación de Estudios e Análises (Fesan) e adscribiuna á Consellería de Educación e Ordenación Universitaria, e que foi declarada de interese galego por Orde do 1 de xullo de 1997 (DOG do 11 de agosto), inscribíndose no Rexistro de Fundacións deste protectorado co número 182.
Resultando que a Fundación de Estudios e Análises (Fesan) solicitou ante este protectorado a modificación dos seus estatutos co fin de adaptalos á Lei 50/2002, do 26 de decembro, de fundacións, segundo consta na certificación da súa aprobación polo padroado, do 4 de febreiro de 2004, e na escritura pública do notario de Santiago de Compostela, Manuel-Julio Reigada Montoto, do 1 de marzo de 2004, co número de protocolo 610.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de
interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aprobar os novos estatutos da Fundación de Estudios e Análises (Fesan), segundo a modificación que consta na escritura pública do notario de Santiago de Compostela, Manuel-Julio Reigada Montoto, do 1 de marzo de 2004, protocolo número 610.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición, que pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdición contencioso-administrativa, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 10 de novembro de 2004.
Celso Currás Fernández
Conselleiro de Educación e Ordenación
Universitaria